open-index/open-wikipedia-markdown huggingface dataset:
Μόσινετ Γκερεμέου

Ο **Μόσινετ Γκερεμέου** (αγγλ. *Mosinet Geremew*, γενν. 12 Φεβρουαρίου 1992) είναι Αιθίοπας αθλητής του στίβου, και συγκεκριμένα δρομέας αντοχής που ειδικεύεται στον μαραθώνιο δρόμο, όπου κέρδισε το αργυρό μετάλλιο στα παγκόσμια πρωταθλήματα του 2019 και του 2022. Από την άλλη, δεν έχει συμμετάσχει ποτέ σε Ολυμπιακούς Αγώνες.

Η σταδιοδρομία του Γκερεμέου ξεκίνησε με αγώνες ανώμαλου δρόμου. Συμμετέσχε στην κατηγορία των εφήβων στο Παγκόσμιο Πρωτάθλημα ανώμαλου δρόμου το 2010 και κατέλαβε τη 16η θέση, οπότε δεν προσέφερε βαθμούς στην αιθιοπική ομάδα. Το 2012 κέρδισε τον αγώνα 10 χιλιομέτρων σε δημόσια οδό Paderborner Osterlauf στη Γερμανία, σημειώνοντας χρόνο 27:53.

Ο Μόσινετ έγινε ο πρώτος «πολυνίκης» στον Ημιμαραθώνιο του Γιάνγκτζόου Τζιαντζέν, κερδίζοντάς τον 4 φορές σε συνεχόμενα έτη, από το 2015 μέχρι το 2018, σημειώνοντας και ρεκόρ διαδρομής με 59:52 (ο ταχύτερος ημιμαραθώνιος που έγινε ποτέ στην Κίνα). Το 2015 κέρδισε και τον Ρας αλ Χαϊμά.

Ο αθλητής έγινε διεθνώς περισσότερο γνωστός το 2018, κερδίζοντας τον Μαραθώνιο του Ντουμπάι με ρεκόρ διαδρομής 2:04:00 και παίρνοντας τη δεύτερη θέση στον Μαραθώνιο του Σικάγου πίσω από τον Μο Φάρα.

Στον Μαραθώνιο του Λονδίνου του 2019 τερμάτισε δεύτερος πίσω από τον Ελιούντ Κιπτσόγκε με χρόνο 2:02:55, τον τρίτο καλύτερο στην ιστορία. Το ίδιο έτος ήρθε και πάλι δεύτερος σε μεγάλο αγώνα, αυτή τη φορά στο Παγκόσμιο Πρωτάθλημα της Ντόχα, με χρόνο 2:10:44, πίσω από τον συμπατριώτη του Λελίσα Ντεσίσα (διαφορά 4 δευτερόλεπτα).

Στις 17 Ιουλίου 2022 ο Μόσινετ κέρδισε το δεύτερο αργυρό μετάλλιο σε μαραθώνιο Παγκόσμιου Πρωταθλήματος, στο Γιουτζήν των ΗΠΑ, τερματίζοντας πίσω από τον συμπατριώτη του Ταμιράτ Τόλα με χρόνο 2:06:44.

## Παραπομπές


## Εξωτερικοί σύνδεσμοι
* Ο Μόσινετ Γκερεμέου στον ιστότοπο του World Athletics

Κατηγορία:Αιθίοπες αθλητές του στίβου
Κατηγορία:Μαραθωνοδρόμοι
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Μπεκέλε

Το **Μπεκέλε** (αμχ. በቀለ) είναι αιθιοπικό πατρωνυμικό επώνυμο. Μπορεί να αναφέρεται σε κάποιο από τα παρακάτω πρόσωπα:

* Αζμεράου Μπεκέλε (γενν. 1986), δρομέας
* Αλεμίτου Μπεκέλε Ντέγκφα (γενν. 1977), αιθιοπικής καταγωγής Τούρκισσα δρομέας
* Κενενίσα Μπεκέλε (γενν. 1983), δρομέας, «χρυσός» Ολυμπιονίκης και παγκόσμιος πρωταθλητής
* Μουλουγκέτα Μπεκέλε (γενν. 1947), φυσικός
* Μπεζουνές Μπεκέλε (γενν. 1983), μαραθωνοδρόμος
* Σιμέλις Μπεκέλε (γενν. 1990), ποδοσφαιρίστρια
* Ταρίκου Μπεκέλε (γενν. 1986), δρομέας, «χάλκινος» Ολυμπιονίκης
Μακένζι Λιτλ

Η **Μακένζι Λιτλ** (αγγλ. *Mackenzie Little*, γενν. 22 Δεκεμβρίου 1996) είναι Αυστραλή αθλήτρια του στίβου, και συγκεκριμένα ακοντίστρια. Κατέκτησε το χάλκινο μετάλλιο στο Παγκόσμιο Πρωτάθλημα Στίβου 2023, στη Βουδαπέστη, με βολή στα 63,38 μέτρα, ενώ το ατομικό ρεκόρ της είναι 64,27 μέτρα, από την κατάκτηση του αργυορύ μεταλλίου στους Αγώνες της Κοινοπολιτείας του 2022 στο Μπέρμιγχαμ.

Ως έφηβη, η Μακένζι Λιτλ ασχολήθηκε με τα 400 μέτρα μετ' εμποδίων, το έπταθλο και τον ακοντισμό. Σε ηλικία 15 ετών έρριχνε το ακόντιο πέρα από τα 50 μέτρα. Σπούδασε ανθρώπινη βιολογία στο Πανεπιστήμιο Στάνφορντ και κατόπιν ιατρική στο Πανεπιστήμιο του Σίδνεϊ, από όπου πήρε και διδακτορικό το 2023.

Το 2024 συμμετέσχε στους Ολυμπιακούς Αγώνες στο Παρίσι.

## Παραπομπές


Κατηγορία:Αυστραλοί αθλητές του στίβου
Κατηγορία:Ακοντιστές
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2024
Νίκολα Ολυσλάγκερς

Η **Νίκολα Λώρεν Ολυσλάγκερς-Μακντέρμοτ** (αγγλ. *Nicola Lauren Olyslagers*, née *McDermott*, γενν. 28 Δεκεμβρίου 1996) είναι Αυστραλή αθλήτρια του στίβου και συγκεκριμένα άλτρια του ύψους. Είναι «αργυρή» Ολυμπιονίκης του αγωνίσματος σε δύο διαδοχικές διοργανώσεις, στο Τόκιο το 2021 και στο Παρίσι το 2024. Επιπλέον, έχει ένα χάλκινο μετάλλιο από το Παγκόσμιο Πρωτάθλημα Στίβου 2023 στη Βουδαπέστη και είναι παγκόσμια πρωταθλήτρια κλειστού στίβου στο Πρωτάθλημα του 2024 στη Γλασκώβη. Κατέχει το εθνικό ρεκόρ Αυστραλίας και ταυτοχρόνως ρεκόρ Ωκεανίας στο άλμα εις ύψος, με επίδοση 2,03 μέτρα από τις 17 Σεπτεμβρίου 2023 (το ισοφάρισε στις 27 Ιανουαρίου 2024).

## Αποτελέσματα σε διεθνείς αγώνες

## Προσωπικά στοιχεία
Η μητέρα της Ολυσλάγκερς είναι Κροάτισσα, καταγόμενη από τη νήσο Κόρτσουλα των Δαλματικών ακτών, τη «Μέλαινα Κόρκυρα» των αρχαίων Ελλήνων. Η αθλήτρια ήταν πάντοτε ψηλή για την ηλικία της. Σπούδασε βιοχημεία στο Πανεπιστήμιο του Σίδνεϊ.

Η Ολυσλάγκερς είναι πιστή Ευαγγελική Χριστιανή, μέλος μιας Πεντηκοστιανής ομολογίας. Συχνά έχει αναφέρει την πίστη της ως πηγή εμπνεύσεως. Σήμερα διευθύνει το «Everlasting Crowns», έναν σύλλογο για την ενθάρρυνση και τη διδασκαλία αθλητών.

Η αθλήτρια είναι παντρεμένη με τον Ρυς Ολυσλάγκερς (Rhys Olyslagers) από τον Απρίλιο του 2022 και από τότε αγωνίζεται με το επώνυμό του.

## Παραπομπές


## Εξωτερικοί σύνδεσμοι
* 

Κατηγορία:Αυστραλοί αθλητές του στίβου
Κατηγορία:Αθλητές του στίβου στους Θερινούς Ολυμπιακούς Αγώνες 2020
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κατηγορία:Αργυροί Ολυμπιονίκες του στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Κλειστού Στίβου
Ατέλειωτος δρόμος

Το ***Ατέλειωτος δρόμος*** (πρωτότυπος τίτλος: *The Broken Road* 2013) είναι ένα ταξιδιωτικό βιβλίο του Βρετανού συγγραφέα Πάτρικ Λι Φέρμορ. Το βιβλίο εκδόθηκε μετά θάνατον από τον Τζον Μάρεϊ, με επιμέλεια και εισαγωγή της βιογράφου του συγγραφέα, Άρτεμις Κούπερ, και του συγγραφέα ταξιδιωτικής λογοτεχνίας Κόλιν Θάμπρον. Θέμα του βιβλίο είναι όλο σχεδόν το τελευταίο τμήμα του ταξιδιού που έκανε με τα πόδια ο συγγραφέας στην Ευρώπη από το Χουκ της Ολλανδίας μέχρι την Κωνσταντινούπολη μεταξύ 1933-1934.

Το πρώτο βιβλίο της σειράς, με τίτλο *[[Η εποχή της δωρεάς]]* (1977), αφηγείται το ταξίδι του Λι Φέρμορ μέχρι τον Μέσο Δούναβη, ενώ ο δεύτερος τόμος, με τίτλο *[[Ανάμεσα στα δάση και τα νερά]]* (1986), ξεκινά με τον συγγραφέα να διασχίζει τη γέφυρα Μαρία Βαλέρια από την Τσεχοσλοβακία μέχρι την Ουγγαρία και τελειώνει όταν φτάνει στις Σιδηρές Πύλες, στο σημείο όπου ο Δούναβης αποτελούσε το όριο μεταξύ των βασιλείων της Γιουγκοσλαβίας και της Ρουμανίας. Ο Λι Φέρμορ δεν εξέδωσε ποτέ τον τρίτο τόμο, αλλά το 2011 ο εκδότης του, Τζον Μάρεϊ, ανακοίνωσε ότι θα εκδώσει τον τελευταίο τόμο, αντλώντας στοιχεία από το ημερολόγιό του εκείνης της εποχής και από ένα προσχέδιο που συνέταξε τη δεκαετία του 1960. Το βιβλίο κυκλοφόρησε τον Σεπτέμβριο του 2013.

Το σχέδιο του εξωφύλλου είναι του Εντ Κλουτς. Ο Τζον Κράξτον, που σχεδίασε τους άλλους τόμους, είχε πεθάνει το 2009.

## Μεταφράσεις
Το βιβλίο κυκλοφόρησε στα ελληνικά το 2014 με τον πλήρη τίτλο *Ατέλειωτος δρόμος - Από τις Σιδηρές Πύλες του Δούναβη ως τον Άθω* από τις εκδόσεις Μεταίχμιο σε μετάφραση Μυρσίνης Γκανά.

## Παραπομπές

Κατηγορία:Ταξιδιωτική λογοτεχνία
Κατηγορία:Βρετανική λογοτεχνία
Κατηγορία:Βιβλία που δημοσιεύτηκαν μεταθανατίως
Ανάμεσα στα δάση και τα νερά

Το ***Ανάμεσα στα δάση και τα νερά*** (πρωτότυπος τίτλος: *Between the Woods and the Water*) είναι ένα βιβλίο ταξιδιωτικής λογοτεχνίας του Βρετανού συγγραφέα Πάτρικ Λ Φέρμορ. Πρόκειται για το δεύτερο από μια σειρά τριών βιβλίων που αφηγείται το ταξίδι που έκανε με τα πόδια ο συγγραφέας στην Ευρώπη από το Χουκ της Ολλανδίας μέχρι την Κωνσταντινούπολη μεταξύ 1933-1934.

Το πρώτο βιβλίο της σειράς, που έχει τίτλο *[[Η εποχή της δωρεάς]]*, αφηγείται το ταξίδι του Λι Φέρμορ μέχρι τον Μέσο Δούναβη. Το *Ανάμεσα στα δάση και τα νερά* (1986) ξεκινά με τον συγγραφέα να διασχίζει τη γέφυρα Μαρία Βαλέρια από την Τσεχοσλοβακία μέχρι την Ουγγαρία και τελειώνει όταν εκείνος φτάσει στις Σιδηρές Πύλες, όπου ο Δούναβης αποτελούσε το όριο μεταξύ των βασιλείων της Γιουγκοσλαβίας και Ρουμανίας. Ο προγραμματισμένος τρίτος τόμος του ταξιδιού του Λι Φέρμορ μέχρι την ολοκλήρωσή του στην Κωνσταντινούπολη, με τίτλο *[[Ατέλειωτος δρόμος]]*, δεν ολοκληρώθηκε όσο ζούσε ο συγγραφέας, αλλά τελικά εκδόθηκε τον Σεπτέμβριο του 2013.

Πολλά χρόνια μετά το ταξίδι του, το ημερολόγιο του Λι Φέρμορ για το παραδουνάβιο τμήμα του ταξιδιού του βρέθηκε σε ένα κάστρο στη Ρουμανία και του επεστράφη. Το χρησιμοποίησε στη συγγραφή του βιβλίου του, το οποίο βασίστηκε και στις γνώσεις που είχε συσσωρεύσει στα χρόνια που μεσολάβησαν.

## Μεταφράσεις
Το βιβλίο κυκλοφόρησε στα ελληνικά το 2006 με τον τίτλο *Ανάμεσα στα δάση και τα νερά* από τις εκδόσεις Μεταίχμιο σε μετάφραση Νίκου Κούτρα.

## Διακρίσεις

* 1986: Βραβείο ταξιδιωτικού βιβλίου Thomas Cook

## Παραπομπές

Κατηγορία:Ταξιδιωτική λογοτεχνία
Κατηγορία:Βρετανική λογοτεχνία
Γυμναστική στους Θερινούς Ολυμπιακούς Αγώνες 2024 – Κρίκοι ανδρών

Το αγώνισμα των Κρίκων των ανδρών στους Ολυμπιακούς Αγώνες του 2024 διεξήχθει στις 27 Ιουλίου και στις 4 Αυγούστου στην Αρένα Μπερσύ του Παρισιού. Χρυσός Ολυμπιονίκης αναδείχθηκε για δεύτερη φορά ο Λιου Γιανγκ που υπερασπίστηκε τον τίτλο του, ο Ζου Τζινγκγιουάν κατέκτησε το ασημένιο μετάλλιο, ενώ ο Λευτέρης Πετρούνιας αναδείχθηκε χάλκινος ολυμπιονίκης κατακτώντας το 3ο του Ολυμπιακό μετάλλιο. Έγινε έτσι ο πρώτος αθλητής στο συγκεκριμένο αγώνισμα που κερδίζει 3 ολυμπιακά μετάλλια.

## Μορφή αγωνίσματος
Οι 8 αθλητές με την μεγαλύτερη βαθμολογία από τον προκριματικό γύρο, προκρίνονται στον τελικό με στόχο να συγκεντρώσουν και πάλι την μεγαλύτερη βαθμολογία. Το σύνολο των βαθμών προκύπτει από την αξιολόγηση του βαθμού δυσκολίας και της εκτέλεσης.

## Πρόγραμμα

## Προκριματικός

## Τελικός

## Παραπομπές


Κρικοι Α
Καιρός του σιγάν

O ***Καιρός του σιγάν*** (πρωτότυπος τίτλος: *A Time to Keep Silence,* 1953) είναι ένα βιβλίο ταξιδιωτικής λογοτεχνίας του Βρετανού συγγραφέα Πάτρικ Λι Φέρμορ. Περιγράφει την παραμονή του σε μοναστήρια σε όλη την Ευρώπη και έχει εκθειαστεί από τον Γουίλιαμ Ντάλριμπλ ως «υπέροχο αριστούργημα». Σύμφωνα με τον Λι Φέρμορ, το βιβλίο "βασίστηκε -αποσπάσματα ολόκληρα, λέξη προς λέξη- σε γράμματα που που έγραψα τότε σε μια φίλη με την οποία αλληλογραφούσα (και αργότερα παντρεύτηκα), χωρίς την παραμικρή σκέψη να δημοσιευτούν".

Πρόκειται για μια πρώιμη έκδοση από την Queen Anne Press, μια μικρή εκδοτική εταιρεία που δημιουργήθηκε το 1951 από τον λόρδο Κέμσλεϊ, ιδιοκτήτη της εφημερίδας *Sunday Times*. Το 1952 ο Κέμσλεϊ έκανε διευθύνοντα σύμβουλο της εταιρείας τον φίλο του τον Λι Φέρμορ, Ίαν Φλέμινγκ. Η εταιρεία επικεντρωνόταν στην παραγωγή λεπτών και δεμένων εκδόσεων. O *Καιρός του σιγάν* τυπώθηκε σε περιορισμένη έκδοση 500 αντιτύπων σε εικονογράφηση του Τζον Κράξτον.

Μετά από μια αναθεώρηση, μια δεύτερη έκδοση δημοσιεύτηκε από τον Τζον Μάρεϊ το 1957. Αυτή αναδημοσιεύτηκε από την εταιρεία Penguin το 1988 με νέο πρόλογο που γράφτηκε το 1982.

Τα μοναστήρια που αναφέρονται στο βιβλίο περιλαμβάνουν το Αβαείο του Saint Wandrille, το Αβαείο Solesmes και το La Grande Trappe. Περιγράφεται επίσης μια επίσκεψη στα απομακρυσμένα ορθόδοξα μοναστήρια των βράχων της Καππαδοκίας κοντά στο Ούργκουπ (Προκόπιο), τα οποία θεωρεί ότι βρίσκονται πιο κοντά στους Στυλίτες. Στο Saint Wandrille, ο συγγραφέας βιώνει αρχικά μια έντονη αίσθηση κατάθλιψης, ανησυχίας, αϋπνίας και μοναξιάς, αλλά αυτή η «άθλια μετάβαση» τελειώνει λίγες ημέρες αργότερα. Έπειτα, ο συγγραφέας θαυμάζει τη λογιότητα και τη μελετηρότητα του Τάγματος των Βενεδικτίνων και επωφελείται από τον ρυθμό της καθημερινής τους ρουτίνας. Αντίθετα, βρίσκει τη ζωή στο μοναστήρι του Τάγματος των Τραπιστών ακατανόητα λιτή. Ολοκληρώνει το δοκίμιο με μια σύντομη επισκόπηση του αγγλικού μοναχισμού.

Ο τίτλος είναι παρμένος από τον Εκκλησιαστή (3:7).

## Μεταφράσεις
Το βιβλίο κυκλοφόρησε στα ελληνικά το 2022 με τον τίτλο *Καιρός του σιγάν - Στη σιωπή των μοναστηριών* από τις εκδόσεις Μεταίχμιο σε μετάφραση Μιχάλη Μακρόπουλου.

## Παραπομπές

Κατηγορία:Ταξιδιωτική λογοτεχνία
Κατηγορία:Βρετανική λογοτεχνία
Κατηγορία:Δοκίμια
Μπερίχου Αρεγκάουι

Ο **Μπερίχου Αρεγκάουι Τεκλεχαϊμανότ** (τιγκρ. በሪሁ ኣረጋዊ, γενν. 28 Φεβρουαρίου 2001) είναι Αιθίοπας αθλητής του στίβου, και συγκεκριμένα δρομέας μεγάλων αποστάσεων, που κέρδισε το αργυρό μετάλλιο στον δρόμο των 10.000 μέτρων στους Ολυμπιακούς Αγώνες του 2024, ενώ στο ίδιο αγώνισμα στους προηγούμενους Ολυμπιακούς Αγώνες είχε καταλάβει την τέταρτη θέση. Πήρε επίσης το αργυρό μετάλλιο στον αγώνα των ανδρών στο Παγκόσμιο Πρωτάθλημα Ανώμαλου Δρόμου του 2023, στο Μπάθερστ της Αυστραλίας (όπου και η ομάδα της Αιθιοπίας κατέλαβε τη δεύτερη θέση στην ομαδική κατάταξη, χάρη και στους βαθμούς που της εξασφάλισε ο Αρεγκάουι).

Στους Ολυμπιακούς Αγώνες του 2024 τερμάτισε δεύτερος στον τελικό των 10.000 μ. με χρόνο 26:43,44, πίσω από τον αθλητή της Ουγκάντας Τζόσουα Τσέπτεγκεϊ, ο οποίος σημείωσε νέο ολυμπιακό ρεκόρ με 26:43,14.

## Ατομικά ρεκόρ
* 3.000 μέτρα: 7:26,81 (Μονακό 2022)
** 3.000 μ. κλειστού στίβου: 7:26,20 (Καρλσρούη 2022)
* 5.000 μέτρα: 12:40,45 (Λωζάνη 2023)
* 10.000 μέτρα: 26:46,13 (Χένγκελο 2022)
* Δρόμος 5 χιλιομέτρων σε δημόσια οδό: 12:49 (Barcelona 31 Δεκεμ. 2021), **[[Παγκόσμια ρεκόρ στίβου|παγκόσμιο ρεκόρ]]**
* Δρόμος 10 χιλιομ. σε δημόσια οδό: 26:33 (Λαρέδο 2023), **ρεκόρ Αιθιοπίας**

## Παραπομπές


## Εξωτερικοί σύνδεσμοι
* Ο Μπ. Αρεγκάουι στον ιστότοπο του World Athletics

Κατηγορία:Αιθίοπες αθλητές του στίβου
Κατηγορία:Δρομείς μεγάλων αποστάσεων
Κατηγορία:Αργυροί Ολυμπιονίκες του στίβου
Κατηγορία:Νικητές Diamond League
Κατηγορία:Αθλητές του στίβου στους Θερινούς Ολυμπιακούς Αγώνες 2024
Κατηγορία:Αθλητές του στίβου στους Θερινούς Ολυμπιακούς Αγώνες 2020
Σαιν-Λωράν-ντε-Μπρεβντάν

Το **Σαιν-Λωράν-ντε-Μπρεβντάν** (, ) είναι γαλλική κοινότητα στο νομό της Σεν-Μαριτίμ, στη διοικητική περιοχή της Νορμανδίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Σεν-Μαριτίμ
Αριάδνη Αδαμοπούλου

Η **Αριάδνη Αδαμοπούλου** (19 Δεκεμβρίου 2000) είναι Ελληνίδα αθλήτρια του άλματος επί κοντώ. Κέρδισε δύο φορές το Πανελλήνιο Πρωτάθλημα Κλειστού Στίβου (το 2016 σε ηλικία 15 χρονών και το 2024). Έλαβε μέρος στους Ολυμπιακούς Αγώνες του 2024 στο Παρίσι, όπου θα λάβει μέρος στον τελικό του άλματος επί κοντώ γυναικών.

Το ατομικό της ρεκόρ είναι στα 4,50 μέτρα από το 2024.
## Διεθνείς διοργανώσεις

## Παραπομπές


Κατηγορία:Ελληνίδες αθλήτριες του άλματος επί κοντώ
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2024
Στίβος στους Θερινούς Ολυμπιακούς Αγώνες 2024 – Άλμα επί κοντώ γυναικών

Το άλμα επί κοντώ γυναικών στους Ολυμπιακούς Αγώνες 2024 πραγματοποιήθηκε στο Παρίσι της Γαλλίας, στις 5 και 7 Αυγούστου 2024. 

Ήταν η έβδομη φορά που το αγώνισμα διεξάχθηκε στους Αγώνες, αφού πραγματοποιείται αδιάκοπα από το 2000. Η αθλήτρια με την παγκόσμια κορυφαία επίδοση (4,92 μ), Μόλι Κόντερι, έμεινε εκτός τελικού, αφού στον προκριματικό έκανε τρεις άκυρες προσπάθειες στα 4,55 μέτρα.

## Ρεκόρ

## Αποτελέσματα
### Προκριματικός γύρος
Ο προκριματικός γύρος πραγματοποιήθηκε στις 5 Αυγούστου 2024, ώρα 10:40 (UTC+2). Πρόκριση: 4,70 (Q) ή οι 12 καλύτερες αθλήτριες (q).

### Τελικός
Ο τελικός πραγματοποιήθηκε στις 7 Αυγούστου 2024, ώρα 18:15 (UTC+2).

## Παραπομπές

Αλμα επί κοντώ γυναικών
Χουντσούν

Η **Χουντσούν** (κινεζικά: 珲春, κορεατικά: 훈춘) είναι πόλη κομητειακού επιπέδου στην Αυτόνομη Κορεατική Διοικητική Περιφέρεια της Γιάνμπιαν της Κίνας. Βρίσκεται στο ανατολικό τμήμα της επαρχίας Τζιλίν, στα σύνορα με τη Βόρεια Κορέα (Επαρχία Βορείου Χαμγκιόν) και τη Ρωσία (Κράι του Πριμόριε), έχει πάνω από 250.000 κατοίκους, και καλύπτει 5.145 τετραγωνικά χιλιόμετρα.

Διαιρείται διοικητικά σε τέσσερις υποπεριφέρειες και περιλαμβάνει πέντε κοινότητες και τέσσερις πόλεις: Τσουνχουά (春化镇 / 춘화진), Τζινγκσίν (敬信镇 / 경신진), Μπανσί (板石镇 / 판석진), Γινγκάν (英安镇 / 영안진).

## Παραπομπές


## Εξωτερικοί σύνδεσμοι
* 

Κατηγορία:Πόλεις της Κίνας
Στίβος στους Θερινούς Ολυμπιακούς Αγώνες 2024 – 200 μέτρα ανδρών

Τα 200 μέτρα ανδρών στους Θερινούς Ολυμπιακούς Αγώνες 2024 πραγματοποιήθηκαν στο Παρίσι της Γαλλίας, από τις 5 έως τις 8 Αυγούστου 2024.

## Ρεκόρ

## Αποτελέσματα
### Σειρές
Οι σειρές παγματοποιήθηκαν στις 5 Αυγούστου, ώρα 19:55 (UTC+2). Οι τρεις πρώτοι κάθε σειράς (Q) προκρίνονται στους ημιτελικούς, ενώ οι υπόλοιποι που κατέγραψαν επίδοση πηγαίνουν στα ρεπεσάζ.
#### Σειρά 1

#### Σειρά 2

#### Σειρά 3

#### Σειρά 4

#### Σειρά 5

#### Σειρά 6

### Ρεπεσάζ
Ο γύρος ρεπεσάζ πραγματοποιήθηκε στις 6 Αυγούστου 2024, ώρα 12:30 (UTC+2). Ο πρώτος κάθε σειράς (Q) και οι επόμενοι δύο γρηγορότεροι (q) προκρίνονται στον τελικό.
#### Σειρά 1

#### Σειρά 2

#### Σειρά 3

#### Σειρά 4

### Ημιτελικοί
Οι ημιτελικοί πραγματοποιήθηκαν στις 7 Αυγούστου 2024, ώρα 20:02 (UTC+2). Οι δύο πρώτοι κάθε σειράς (Q) και οι επόμενοι 2 γρηγορότεροι (q) προκρίνονται στον τελικό.
#### Ημιτελικός 1

#### Ημιτελικός 2

#### Ημιτελικός 3

### Τελικός
Ο τελικός πραγματοποιήθηκε στις 8 Αυγούστου 2024, ώρα 20:30 (UTC+2).

## Παραπομπές


200 μέτρα ανδρών
Στίβος στους Θερινούς Ολυμπιακούς Αγώνες 2024 – Δισκοβολία ανδρών

Η δισκοβολία ανδρών στους Ολυμπιακούς Αγώνες 2024 πραγματοποιήθηκε στο Παρίσι της Γαλλίας, στις 5 και 7 Αυγούστου 2024.

## Ρεκόρ

Οι παρακάτω βολές είναι οι επιδόσεις που έσπασαν το προηγούμενο Ολυμπιακό ρεκόρ.

## Αποτελέσματα
### Προκριματικός γύρος
Ο προκριματικός γύρος πραγματοποιήθηκε στις 5 Αυγούστου, ώρα 10:10 (Όμιλος Α) και 11:35 (Όμιλος Β) (UTC+2). Πρόκριση: 66,00 (Q) ή οι 12 καλύτεροι αθλητές (q).

### Τελικός
Ο τελικός πραγματοποιήθηκε στις 7 Αυγούστου, ώρα 20:25 (UTC+2).

## Παραπομπές

Δισκοβολία ανδρών
Κατάλογος χρηματιστηριακών κραχ

Το παρόν άρθρο αποτελεί **κατάλογο των χρηματιστηριακών καταρρεύσεων (κραχ) και των πτωτικών αγορών**. Η διαφορά μεταξύ των δύο εξαρτάται από την ταχύτητα (πόσο γρήγορα συμβαίνουν οι μειώσεις) και το μήκος (πόσο διαρκούν). Τα χρηματηστηριακά κραχ είναι γρήγορα και σύντομα, ενώ οι πτωτικές αγορές είναι αργές και παρατεταμένες. Αυτά τα δύο δεν συμβαίνουν πάντα μέσα στην ίδια παρακμή.

## Κατάλογος

## Παραπομπές

Κατηγορία:Σελίδες με μη επιθεωρημένες μεταφράσεις
Ανσαρ αλ Σαρία

Η **Ανσαρ αλ Σαρία** (Ansar al-Sharia ή Ansar al-Shariah) είναι ένα όνομα που χρησιμοποιείται από διάφορες εξτρεμιστικές ή μαχητικές ισλαμιστικές ομάδες, σε τουλάχιστον οκτώ χώρες. Αν και αυτές οι ομάδες μοιράζονται ονόματα και ιδεολογία, δεν έχουν ενιαία δομή διοίκησης.

* Ανσαρ αλ Σαρία (Υεμένη)
* Αγνοητική Σαρία Πακιστάν
* Ανσαρ αλ Σαρία (Λιβύη) 
** Ανσάρ αλ Σαρία (Δέρνα, Λιβύη)
* Ανσαρ αλ Σαρία (Τυνησία)
* Ανσαρ αλ Σαρία (Μαλί)
* Ανσαρ αλ Σαρία (Αίγυπτος)
* Ανσάρ αλ Σαρία (Μαυριτανία)
* Συρία
** Αναφέρθηκε ότι η Ανσαρ αλ Σαρία στη Συρία εξαφανίστηκε το 2015, όμως αυτοκαταστράφηκε επίσημα στις 27/5/2017.
Κομητεία Λώρενς (Μιζούρι)

Η **Κομητεία Λώρενς** () είναι κομητεία στην πολιτεία του Μιζούρι των Ηνωμένων Πολιτειών. Κατά την απογραφή του 2020, ο πληθυσμός ήταν 38.001 κάτοικοι.  Έδρα της κομητείας είναι το Μάουντ Βέρνον.  Η κομητεία οργανώθηκε το 1845 και πήρε το όνομά της από τον Τζέιμς Λώρενς, έναν αξιωματικό του ναυτικού από τον Πόλεμο του 1812 γνωστό για την διαταγή του, "Μην εγκαταλείπεις το πλοίο!" 

Μια προηγούμενη κομητεία Λώρενς, που ιδρύθηκε το 1815 με την έδρα της κομητείας στο σημερινό ιστορικό κρατικό πάρκο Davidsonville στο Άρκανσο, κάλυπτε μεγάλο μέρος του σημερινού νότιου Μιζούρι και το βόρειο τρίτο του Άρκανσο. Όταν η Επικράτεια του Άρκανσο δημιουργήθηκε από την Επικράτεια του Μιζούρι το 1819, ορισμένες κομητείες από αυτήν την προηγούμενη κομητεία οργανώθηκαν ως κομητεία Λώρενς στο Άρκανσο.  Ακριβώς πριν από αυτό, το 1818, το Μιζούρι χώρισε το τμήμα της παλιάς κομητείας Λώρενς στην κομητεία Γουέιν και στην Κομητεία Μάντισον. Με την αύξηση του πληθυσμού, αυτές οι κομητείες αργότερα χωρίστηκαν σε άλλες, συμπεριλαμβανομένης της σημερινής κομητείας Λώρενς.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,590 τ.χλμ, εκ των οποίων 1,586 τ.χλμ  είναι στεριά και 4 τ.χλμ  (0,3%) καλύπτονται από ύδατα (λίμνες, ποτάμια). 

### Παρακείμενες κομητείες
* Κομητεία Ντάντε (βόρεια)
* Κομητεία Γκριν (βορειοανατολικά)
* Κομητεία Κρίστιαν (ανατολικά)
* Κομητεία  Στόουν (νοτιοανατολικά)
* Κομητεία Μπάρι (νότια)
* Κομητεία Νιούτον (νοτιοδυτικά)
* Κομητεία Τζάσπερ (βορειοδυτικά)

## Παραπομπές


Κατηγορία:Κομητείες του Μιζούρι
Κομητεία Λώρενς (Κεντάκι)

Η **Κομητεία Λώρενς** () είναι κομητεία στην πολιτεία του Κεντάκι των Ηνωμένων Πολιτειών. Κατά την απογραφή του 2020, ο πληθυσμός ήταν 16.293 άτομα.  Έδρα της κομητείας είναι η Λουίζα.  Η κομητεία ονομάστηκε από τον Τζέιμς Λόρενς,  και τον συνιδρυτή Άιζακ Μπολτ, ο οποίος υπηρέτησε ως Επίτροπος της κομητείας Λώρενς και Δικαιοσύνης της Ειρήνης.  

Όσον αφορά τις πωλήσεις αλκοολούχων ποτών, η κομητεία Λώρενς θεωρείται μια "υγρή" κομητεία, που σημαίνει ότι οι πωλήσεις αλκοόλ επιτρέπονται μόνο εντός των ορίων της πόλης της Λουίζα. Δεν υπάρχουν πωλήσεις αλκοόλ στην υπόλοιπη κομητεία. Μόνο δύο καταστήματα πωλούν οινοπνευματώδη ποτά (για να αποφευχθεί το μονοπώλιο) και τα περισσότερα ψιλικατζίδικα πωλούν μπύρα και ποτά από βύνη.

Η κομητεία  Λώρενς ιδρύθηκε το 1821 από γη που δόθηκε από τις κομητείες Φλόιντ και Γκρίναπ.  Τέσσερα δικαστήρια έχουν εξυπηρετήσει την κομητεία με το πρώτο να ολοκληρώθηκε το 1823. 

Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 1,100 τ.χλμ, εκ των οποίων 1,080 τ.χλμ είναι στεριά και 20 τ.χλμ (1,1%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Κεντάκι
Κομητεία Λώρενς (Ιλινόι)

Η **Κομητεία Λώρενς** () είναι κομητεία στην πολιτεία του Ιλινόι των Ηνωμένων Πολιτειών. Κατά την απογραφή του 2020, ο πληθυσμός ήταν 15.280 άτομα.  Έδρα της κομητείας είναι η Λώρενσβιλλ. 

Η κομητεία Λώρενς δημιουργήθηκε το 1821 από τις κομητείες Κρόφορντ και Έντουαρντς. Πήρε το όνομά της από τον λοχαγό Τζέιμς Λώρενς, ο οποίος σκοτώθηκε στη μάχη κατά τη διάρκεια του πολέμου του 1812 ενώ διοικούσε τη φρεγάτα USS Τσέζαπικ.  Τραυματισμένος θανάσιμα, έδωσε στους άνδρες του την περίφημη τελευταία διαταγή «Μην εγκαταλείψετε το πλοίο».

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 970 τ.χλμ, εκ των οποίων 960 τ.χλμ είναι στεριά και 10 τ.χλμ  (0,5%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Ιλινόι
Κομητεία Λώρενς (Άρκανσο)

Η **Κομητεία Λώρενς** () είναι κομητεία στην πολιτεία του Άρκανσο των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 16.216 άτομα.  Η έδρα της κομητείας είναι το Γουάλνουτ Ριτζ.  Η κομητεία Λώρενς είναι η δεύτερη κομητεία του Αρκάνσο, που ιδρύθηκε στις 15 Ιανουαρίου 1815 και πήρε το όνομά της από τον λοχαγό Τζέιμς Λώρενς που πολέμησε στον πόλεμο του 1812.  

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,530 τ.χλμ, εκ των οποίων 1,520 τ.χλμ είναι στεριά και 10 τ.χλμ   (0,8%) καλύπτονται από ύδατα (λίμνες, ποτάμια). 
## Παραπομπές


Κατηγορία:Κομητείες του Άρκανσο
Κομητεία Λώρενς (Πενσυλβάνια)

Η **Κομητεία Λώρενς** () είναι κομητεία στην κοινοπολιτεία της Πενσυλβάνια των Ηνωμένων Πολιτειών. Κατά την απογραφή του 2020, ο πληθυσμός ήταν 86.070 άτομα.  Η έδρα της κομητείας και η μεγαλύτερη πόλη είναι το Νιου Καστλ. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 940 τ.χλμ, εκ των οποίων 930 τ.χλμ είναι στεριά και 10 τ.χλμ (1,3%) καλύπτονται από ύδατα (λίμνες, ποτάμια).  Η κομητεία Λώρενς είναι μία από τις 423 κομητείες που εξυπηρετούνται από την Περιφερειακή Επιτροπή των Αππαλαχίων,  και προσδιορίζεται ως μέρος των «Μίντλαντς» από τον Κόλιν Γούνταρντ στο βιβλίο του *Αμερικανικά Έθνη: Ιστορία των Έντεκα Αντίπαλων Περιφερειακών Πολιτισμών της Βόρειας Αμερικής*. 

## Παραπομπές


Κατηγορία:Κομητείες της Πενσυλβάνια
Περιεχόμενο προς λήψη

**Περιεχόμενα προς λήψη** **(ΠΠΛ)** γνωστά και ως (DLC, Downloadable Content) ονομάζονται πρόσθετα περιεχόμενα που δημιουργήθηκαν για ένα βιντεοπαιχνίδι που έχει ήδη κυκλοφορήσει, το οποίο διανέμεται μέσω του Διαδικτύου από τον εκδότη του παιχνιδιού. Μπορεί είτε να προστεθεί χωρίς επιπλέον κόστος είτε να είναι μια μορφή δημιουργίας εσόδων από βιντεοπαιχνίδια, που επιτρέπει στον εκδότη να αποκτήσει πρόσθετα έσοδα από έναν τίτλο μετά την αγορά του, χρησιμοποιώντας συχνά κάποιο είδος συστήματος μικροσυναλλαγών.

Το ΠΠΛ μπορεί να νέους χαρακτήρες, νέα περινβάλλοντα διάδρασης και μεγαλύτερες επεκτάσεις που μπορεί να περιέχουν ένα μείγμα τέτοιου περιεχομένου ως συνέχεια του βασικού παιχνιδιού. Σε ορισμένα παιχνίδια, πολλά ΠΠΛ (συμπεριλαμβανομένων μελλοντικών ΠΠΛ που δεν έχουν ακόμη κυκλοφορήσει) μπορεί να ομαδοποιούνται ως μέρος μιας "Κάρτας περιόδου" (Season Pass)—συνήθως με έκπτωση σε σύγκριση με την αγορά κάθε ΠΠΛ ξεχωριστά.

Ενώ το Dreamcast ήταν η πρώτη οικιακή κονσόλα που υποστήριξε ΠΠΛ (αν και σε περιορισμένη μορφή λόγω περιορισμών στο υλικό και τη σύνδεση στο διαδίκτυο), το Xbox της Microsoft βοήθησαν στη διάδοση της ιδέας. Από την έβδομη γενιά κονσολών βιντεοπαιχνιδιών, το ΠΠΛ αποτελεί κυρίαρχο χαρακτηριστικό των περισσότερων μεγάλων πλατφορμών βιντεοπαιχνιδιών με συνδεσιμότητα στο διαδίκτυο.

## Παραπομπές


Κατηγορία:Ψηφιακά μέσα
Καρέ ανά δευτερόλεπτο

Με τον όρο **καρέ ανά δευτερόλεπτο,** (συντομία **ΚΑΔ**) (frames per second, FPS) εκφράζεται η συχνότητα που καταγράφονται οι διαδοχικές εικόνες. Αυτός ο ορισμός ισχύει για κινηματογραφικές κάμερες και βιντεοκάμερες, κινούμενα σχέδια υπολογιστή και συστήματα καταγραφής κίνησης. Σε αυτά τα πλαίσια, ο ρυθμός καρέ μπορεί να χρησιμοποιηθεί εναλλακτικά με τη συχνότητα καρέ και τον ρυθμό ανανέωσης, που εκφράζονται σε Χερτζ. Επιπλέον, στο πλαίσιο της απόδοσης γραφικών υπολογιστή, το ΚΑΔ είναι ο ρυθμός με τον οποίο ένα σύστημα, ιδιαίτερα μια GPU, είναι σε θέση να παράγει καρέ και ο ρυθμός ανανέωσης είναι η συχνότητα με την οποία μια οθόνη εμφανίζει ολοκληρωμένα καρέ. Στις προδιαγραφές μιας ψηφιακής κάμερας, ο ρυθμός καρέ αναφέρεται στο μέγιστο δυνατό ρυθμό καρέ που θα μπορούσαν να καταγραφούν, αλλά στην πράξη, άλλες ρυθμίσεις (όπως ο χρόνος έκθεσης) μπορεί να μειώσουν την πραγματική συχνότητα σε χαμηλότερο αριθμό από τον ρυθμό καρέ.

## Παραπομπές


Κατηγορία:Συμπίεση δεδομένων
Κατηγορία:Τεχνολογία ταινίας και βίντεο
Κινηματογραφική κάμερα

250px|μικρογραφία|Κινηματογραφική κάμερα Canon EOS C700 MultiDyne Cinema
Η **κινηματογραφική κάμερα** είναι τύπος μηχανής λήψης που τραβάει γρήγορα μια ακολουθία φωτογραφιών, είτε σε φιλμ είτε σε αισθητήρα εικόνας, προκειμένου να παράγει μια κινούμενη εικόνα για εμφάνιση στην οθόνη. Εν αντιθέσει με τη φωτογραφική μηχανή, η οποία τραβάει μια μεμονωμένη εικόνα τη φορά, η κινηματογραφική κάμερα τραβάει μια σειρά εικόνων μέσω ενός διακοπτόμενου μηχανισμού ή με ηλεκτρονικά μέσα. Κάθε εικόνα είναι ένα καρέ ταινίας ή βίντεο. Τα καρέ προβάλλονται μέσω ενός προβολέα ταινιών ή ενός βιντεοπροβολέα με συγκεκριμένο ρυθμό καρέ (αριθμός καρέ ανά δευτερόλεπτο) για την εμφάνιση της κινούμενης εικόνας. Όταν προβάλλεται με αρκετά υψηλό ρυθμό καρέ (24 καρέ ανά δευτερόλεπτο ή περισσότερο), τα μάτια και ο εγκέφαλος του θεατή να συγχωνεύουν τα ξεχωριστά καρέ σε μια συνεχή κινούμενη εικόνα.

## Παραπομπές


Κατηγορία:Τεχνολογία ταινίας και βίντεο
Μαγνητοσκόπιο

250px|μικρογραφία|Συσκευή βίντεο
**Μαγνητοσκόπιο** ή **συσκευή εγγραφής βίντεο** είναι είναι συσκευή που καταγράφει αναλογικό ήχο και αναλογικό βίντεο από εκπομπή τηλεόρασης ή άλλες πηγές AV και αναπαράγει την εγγραφή μετά την επανατύλιξη. Τα μαγνητοσκόπια μπορούν επίσης να αναπαράγουν προηχογραφημένες κασέτες, οι οποίες ήταν ευρέως διαθέσιμες για αγορά και ενοικίαση ξεκινώντας από τις δεκαετίες του '80 και του '90, πιο δημοφιλή σε μορφή βιντεοκασέτας VHS. 

Η Ampex εισήγαγε την τυπική μορφή επαγγελματικής μετάδοσης τετραπλής βιντεοκασέτας με το Ampex VRX-1000 το 1956. Έγινε η πρώτη εμπορικά επιτυχημένη συσκευή εγγραφής βίντεο στον κόσμο χρησιμοποιώντας ταινία πλάτους 5,1εκ. Λόγω της υψηλής τιμής του στα 50.000$, το Ampex VRX-1000 μπορούσαν να το αγοράσουν μόνο τα μεγάλα τηλεοπτικά δίκτυα. Τα VCR μειώθηκαν σε δημοτικότητα κατά τη διάρκεια της δεκαετίας του 2000 και τον Ιούλιο του 2016, η Funai Electric, ο τελευταίος κατασκευαστής τους, διέκοψε την παραγωγή τους.

## Παραπομπές


Κατηγορία:Συσκευές
Στίβος στους Θερινούς Ολυμπιακούς Αγώνες 2024 – 5000 μέτρα γυναικών

Τα 5000 μέτρα γυναικών στους Θερινούς Ολυμπιακούς Αγώνες 2024 πραγματοποιήθηκαν στο Παρίσι της Γαλλίας, στις 2 και 5 Αυγούστου 2024.

## Ρεκόρ

## Αποτελέσματα
### 1ος γύρος
Ο πρώτος γύρος πραγματοποιήθηκε στις 2 Αυγούστου 2024, ώρα 18:10 (UTC+2). Οι 8 πρώτες κάθε σειράς (Q) προκρίνονται στον τελικό.
;Σειρά 1

;Σειρά 2

### Τελικός
Ο τελικός πραγματοποιήθηκε στις 5 Αυγούστου 2024, ώρα 21:10 (UTC+2).

## Παραπομπές

5000 μέτρα γυναικών
Στίβος στους Θερινούς Ολυμπιακούς Αγώνες 2024 – Άλμα εις μήκος γυναικών

Το άλμα εις μήκος γυναικών στους Ολυμπιακούς Αγώνες 2024 πραγματοποιήθηκε στο Παρίσι της Γαλλίας, στις 6 και 8 Αυγούστου 2024. Το αγώνισμα έχει πραγματοποιηθεί σε όλες τις εκδόσεις των Ολυμπιακών Αγώνων από το 1948 και μετά.

## Ρεκόρ

## Σύνοψη
Οι άλτριες τρέχουν σε διάδρομο ταρτάν μέχρι να φτάσουν σε μια ξύλινη βαλβίδα. Εκεί, πρέπει να εκτελέσουν το άλμα. Η απόσταση από την άκρη της βαλβίδας, μέχρι το κοντινότερο βαθούλωμα στο σκάμμα, αποτελεί την επίδοση της αθλήτριας στην συγκεκριμένη προσπάθεια. Αν η αθλήτρια πατήσει πέρα από την βαλβίδα, η προσπάθεια ακυρώνεται και η απόσταση δεν προσμετράται. Το αγώνισμα διεξάγεται σε 2 γύρους: Τον προκριματικό και τον τελικό.

Σε αυτούς τους Ολυμπιακούς Αγώνες ήταν παρούσες η χρυσή και η χάλκινη Ολυμπιονίκης του Τόκιο, Μαλάικα Μιχάμπο και Έσε Μπρούμε. Η αργυρή Ολύμπιονίκης, Μπρίτνεϊ Ριζ αποσύρθηκε από την ενεργό δράση μετά τους Αγώνες του Τόκιο. Η πρόσφατη Παγκόσμια Πρωταθλήτρια, Ιβάνα Σπάνοβιτς αποκλείστηκε στον προκριματικό γύρο, κατακτώντας την 16η θέση.

Στον τελικό, οι Αμερικανίδες Τζάζμιν Μουρ και Τάρα Ντέιβις-Γούντχολ πήραν το αρχικό προβάδισμα, με άλματα 6,96 και 6,93 μέτρων αντίστοιχα. Στον δεύτερο γύρο αλμάτων, τα 7,05 μέτρα της Ντέιβις-Γούντχολ την τοποθέτησαν μέχρι το τέλος του αγώνα στην πρώτη θέση. Στην τέταρτη προσπάθεια, η Ντέιβις-Γούντχολ επέκτεινε το προβάδισμα της με 7,1 μέτρα, το οποίο θα ήταν και το τελικό της αποτέλεσμα. Με 6,98 μέτρα, η Μιχάμπο ξεπέρασε στον πέμπτο γύρο την Μουρ και έτσι τα μετάλλια είχαν κριθεί. Χρυσό για την Ντέιβις-Γούντχολ των ΗΠΑ, αργυρό για την Μιχάμπο της Γερμανίας, και χάλκινο για την Μουρ των ΗΠΑ. Η Λαρίσα Ιαπιτσίνο της Ιταλίας έμεινε μόλις εκτός μεταλλίων, στην τέταρτη θέση, με 6,87, ενώ η χάλκινη Ολυμπιονίκης του Τόκιο, Έσε Μπρούμε έμεινε στην πέμπτη θέση με 6,70.

## Αποτελέσματα
### Προκριματικός γύρος
Ο προκριματικός γύρος πραγματοποιήθηκε 6 Αυγούστου 2024, ώρα 11:15 (UTC+2). Πρόκριση: 6,75 (Q) ή οι 12 καλύτερες αθλήτριες (q).

### Τελικός
[thumb|250εσ|(από αριστερά στα δεξιά)<br/>[Μαλάικα Μιχάμπο|Μιχάμπο, Ντέιβις-Γούντχολ, Μουρ]]
Ο τελικός πραγματοποιήθηκε στις 8 Αυγούστου 2024, ώρα 20:00 (UTC+2).

## Παραπομπές

Αλμα εις μήκος γυναικών
Επάνω Ελούντα Λασιθίου

Η **Επάνω Ελούντα** είναι χωριό και ιστορική έδρα της Κοινότητος Ελούντας του δήμου Αγίου Νικολάου και της τέως Επαρχίας Μιραμπέλλου στην Περιφερειακή Ενότητα Λασιθίου της Κρήτης. Έχει χαρακτηριστεί παραδοσιακός οικισμός από το 1978.  

Σύμφωνα με την απογραφή του 2021 έχει 102 κατοίκους ενώ με αυτήν του 2011 ήταν 35. 

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Αγίου Νικολάου
Ντέρμπι Εθνικού – Γλυφάδας (υδατοσφαίριση ανδρών)

Το ντέρμπι μεταξύ '''Εθνικού Πειραιά''' - '''Α.Ν.Ο. Γλυφάδας''' στην υδατοσφαίριση αποτελεί μια από τις πιο παραδοσιακές αναμετρήσεις στην υδατοσφαίριση αφού οι δύο ομάδες έχουν δώσει πληθώρα σημαντικών αγώνων και συγκαταλέγονται στις παραδοσιακές δυνάμεις του χώρου.

Η αναμέτρηση ιδιαίτερα τις δεκαετίες του '80 και μέχρι τα μέσα της δεκαετίας του '90 αποτελούσε μια από τις πιο σημαντικές (αν όχι η πιο σημαντική) σε όλο το καλεντάρι του πρωταθλήματος.

## Σημαντικές στιγμές
Πρώτη αναμέτρηση των δύο υπήρξε στο πρωτάθλημα του 1973 όταν η Γλυφάδα ανέβηκε για πρώτη φορά στην ανώτατη κατηγορία. Ο Εθνικός επικράτησε και στους δύο αγώνες εκείνης της σεζόν στο δρόμο για την κατάκτηση του πρωταθλήματος. Το 1980 στην προτελευταία αγωνιστική η Γλυφάδα (έκπληξη του πρωταθλήματος αφού θα τερματίσει δεύτερη) θα επικρατήσει του Εθνικού υποχρεώνοντας τον στην πρώτη εγχώρια ήττα από ομάδα πλην Ολυμπιακού από το 1950, τελευταία ομάδα υπήρξε ο Ν.Ο. Πατρών.

Από το 1981 έως το 1985, η Γλυφάδα θα αποτελέσει την ομάδα που θα προβάλλει τη μεγαλύτερη αντίσταση στους Πειραιώτες χωρίς όμως να μπορεί να επικρατήσει σε αναμέτρηση, τερματίζοντας και τις πέντε αυτές σεζόν στη δεύτερη θέση ενώ έχασε και τον τελικό Κυπέλλου το 1984, στην επανεκκίνηση του θεσμού.

Το 1986 οι δύο ομάδες θα δώσουν μεγάλες μάχες στους μεταξύ τους αγώνες οι οποίοι θα έρθουν αμφότεροι με 5–5 αλλά η μία ήττα του Εθνικού στο πρωτάθλημα από τη Βουλιαγμένη θα δώσει το πρώτο πρωτάθλημα στην ομάδα των νοτίων προαστίων σπάζοντας το σερί πρωταθλημάτων του Εθνικού από το 1972. Από το 1987 μέχρι το 1989 οι δύο ομάδες θα συναντηθούν στους πρώτους τελικούς της νέας Α1 Εθνικής με τη Γλυφάδα να παίρνει το πρωτάθλημα το 1987 και το 1989 ενώ ο Εθνικός το 1988. Μάλιστα οι τελικοί του 1987 θα συνοδευτούν με επεισόδια και στα δύο παιχνίδια (Πειραιάς, Άγιος Κοσμάς). Μέχρι και το 1995 οι δύο ομάδες θα έχουν μεγάλες αναμετρήσεις μεταξύ τους ενώ Βουλιαγμένη και Ολυμπιακός ισχυροποιούνται σε μεγάλο βαθμό κάτι που σπάει το δίπολο Εθνικού – Γλυφάδας που κράτησε από το 1980 έως το 1989.

## Αγώνες

### Πρωταθλήματος (από το 1973)

### Κυπέλλου (από το 1984)

## Σύνολο αποτελεσμάτων ανά διοργάνωση

## Τίτλοι

## Συγκριτικές θέσεις στη βαθμολογία

### Πρωτάθλημα Α' κατηγορίας / Α1 Εθνικής

**34** φορές τερμάτισε ψηλότερα ο Εθνικός, **11** φορές η Γλυφάδα

### Πρωτάθλημα Α2 Εθνικής

**1** φορά τερμάτισε ψηλότερα ο Εθνικός, **1** η Γλυφάδα

## Παραπομπές
Δημοτικές εκλογές Κύπρου 2024

Οι **Δημοτικές εκλογές Κύπρου 2024** ήταν οι όγδοες Δημοτικές εκλογές της Κύπρου. Διεξήχθησαν στις 9 Ιουνίου 2024 για την εκλογή δημάρχων και δημοτικών συμβουλίων των Δήμων της Κυπριακής Δημοκρατίας. Διεξήχθησαν ταυτόχρονα με τις ευρωεκλογές του 2024.

## Πλαίσιο
Οι εκλογές αυτές είχαν αναβληθεί από τον Δεκέμβριο του 2021 εν αναμονή της μεταρρύθμισης της τοπικής αυτοδιοίκησης.

## Παραπομπές

2024
Κυπριακες δημοτικες
Χειμερινοί Παραολυμπιακοί Αγώνες 2034

Οι **Χειμερινοί Παραολυμπιακοί Αγώνες 2034**, γνωστοί και ως **Σολτ Λέικ Σίτι 2034**, είναι μια διεθνής πολυ-αθλητική διοργάνωση που φιοργανώνεται από την Διεθνή Παραολυμπιακή Επιτροπή, και προορίζεται για άτομα με νοητική, οπτική και σωματική αναπηρία.

## Στάδια
Η πλειοψηφία των σταδίων έχουν χρησιμοποιηθεί για τους Χειμερινούς Παραολυμπιακούς Αγώνες 2002.

### Περιφέρεια [[Σολτ Λέικ Σίτι]]

* Στάδιο Ράις-Έκλες – Τελετή Έναρξης και Λήξης 
* Κέντρο Μάβερικ – Χόκεϊ επί πάγου  
* Olympic Medals Plaza  – Ανάβαση

### Περιφέρεια Ότζντεν

* Weber County Ice Sheet  – Κέρλινγκ
* Snowbasin Resort – Αλπικό Σκί

### Περιφέρεια Βουνού

* Soldier Hollow – Δίαθλο, Σκι Αντοχής 

### Άλλα

* Peaks Ice Arena – Χόκεϊ επί πάγου

## Παραπομπές


2034
Νοσοκομείο Φρέντερικσμπεργκ

Το **Νοσοκομείο Φρέντερικσμπεργκ** (Δανικά: Frederiksberg Sygehus) είναι ένα μεσαίου μεγέθους κρατικό γενικό νοσοκομείο που βρίσκεται στο Φρέντερικσμπεργκ της Δανίας. Διαθέτει 380 κλίνες (2005) και τμήμα επειγόντων περιστατικών. Το νοσοκομείο είναι ένα διδακτικό νοσοκομείο για φοιτητές ιατρικής από το Πανεπιστήμιο της Κοπεγχάγης.

## Ιστορία
Το νοσοκομείο εγκαινιάστηκε το 1903 ως αντικατάσταση του παλαιότερου νοσοκομείου της πόλης που είχε γίνει πολύ μικρό. Κατά τη διάρκεια του Β΄ Παγκοσμίου Πολέμου, η γερμανική δύναμη κατοχής κατέλαβε μέρος του νοσοκομείου, το λεγόμενο *tyske lazaret på Nyelandsvej*, όπου πολλά τραυματισμένα μέλη της αντίστασης πέθαναν υπό γερμανική κράτηση.

Το νοσοκομείο μεγάλωσε μαζί με την πόλη μέχρι το 1970 όπου στέγασε 1.000 κρεβάτια. Έκτοτε εξειδικεύτηκε με αποτέλεσμα να μειωθεί ο αριθμός των κλινών. Το νοσοκομείο ανήκει στην περιοχή Hovedstaden από την 1η Ιανουαρίου 2007. Πριν από αυτήν την ημερομηνία, το νοσοκομείο αποτελούσε μέρος του επίσημου δικτύου νοσοκομείων στην ευρύτερη περιοχή της Κοπεγχάγης (Hovedstadens Sygehusfællesskab), όπου κάθε νοσοκομείο ειδικεύεται σε διάφορους κλάδους.

Αν και το νοσοκομείο φιλοξενεί φυσικά το Ψυχιατρικό Κέντρο Φρέντερικσμπεργκ, αυτό το κέντρο υπάγεται διοικητικά στο ψυχιατρικό νοσοκομείο σε όλη την περιοχή, Region Hovedstadens Psykiatri.

## Παραπομπές


## Εξωτερικοί σύνδεσμοι
* 

Κατηγορία:Νοσοκομεία στην Δανία
Νοσοκομείο Καρλσκόγκα

Το **Νοσοκομείο Καρλσκόγκα** (Σουηδικά: Karlskoga lasarett) είναι ένα αγροτικό γενικό νοσοκομείο στην περιοχή Καρλσκόγκα, που εξυπηρετεί μια λεκάνη απορροής 70.000 ατόμων.

Το Νοσοκομείο Καρλσκόγκα άνοιξε το 1942. Ο προκάτοχός του ήταν το Εξοχικό Νοσοκομείο Καρλσκόγκα, επίσης γνωστό ως Παλιό Νοσοκομείο Καρλσκόγκα, μια μονάδα υγειονομικής περίθαλψης στο Κουνσβέγκεν στην Καρλσκόγκα, η οποία άνοιξε για το κοινό την 1η Απριλίου 1884. Το αρχικό κτίριο ήταν ένα διώροφο σπίτι από ξύλο, αλλά ένα νέο κτίριο από τούβλα εγκαινιάστηκε 17 χρόνια αργότερα το 1901, κοντά στην εκκλησία Karlskoga. Η απόφαση για την ανέγερση μιας νέας μονάδας υγειονομικής περίθαλψης ελήφθη το 1899 επειδή η προηγούμενη δεν είχε χωρητικότητα.

Το νοσοκομείο είναι ένα από τα τρία νοσοκομεία στην περιφέρεια Ερεμπρού, τα άλλα είναι το Πανεπιστημιακό Νοσοκομείο Ερεμπρού και Νοσοκομείο Λίντεσμπεργκ.Το νοσοκομείο απασχολεί περίπου 730 άτομα και λειτουργεί ως νοσοκομείο έκτακτης ανάγκης για το δυτικό τμήμα της κομητείας Ερεμπρού, τους δήμους Καρλσκόγκα και Ντέγκερφορς, καθώς και το ανατολικό τμήμα της κομητείας Βέρμλαντ, συμπεριλαμβανομένων των δήμων Κριστίνχαμν, Storfors και Φίλιπσταντ. Ο συνολικός πληθυσμός της περιοχής είναι περίπου 70.000 κάτοικοι. Το νοσοκομείο Καρλσκόγκα αποτελείται από έξι κλινικές και διαθέτει 130 κλίνες.

Το 2012, το νοσοκομείο Καρλσκόγκα έλαβε το Σουηδικό Βραβείο Ποιότητας.

Το κέντρο τοκετών στο νοσοκομείο Καρλσκόγκα έκλεισε το 2019.
 
## Παραπομπές


Κατηγορία:Νοσοκομεία στην Σουηδία
Κομητεία Λώρενς (Ιντιάνα)

Η **Κομητεία Λώρενς** () είναι κομητεία στην πολιτεία της Ιντιάνα των Ηνωμένων Πολιτειών. Κατά την απογραφή του 2020, ο πληθυσμός ήταν 45.011 άτομα.  Η έδρα της κομητείας είναι το Μπέντφορντ. 

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,170 τ.χλμ, εκ των οποίων 1,163 τ.χλμ  είναι στεριά και 7 τ.χλμ  (0,61%) καλύπτονται από ύδατα (λίμνες, ποτάμια). 

### Παρακείμενες κομητείες
* Κομητεία Μονρόε (βόρεια)
* Κομητεία Τζάκσον (ανατολικά)
* Κομητεία Ουάσινγκτον (νοτιοανατολικά)
* Κομητεία Όραντζ (νότια)
* Κομητεία Μάρτιν (δυτικά)
* Κομητεία Γκριν (βορειοδυτικά)

## Παραπομπές


Κατηγορία:Κομητείες της Ιντιάνα
Κομητεία Λώρενς (Αλαμπάμα)

Η **Κομητεία Λώρενς** () είναι κομητεία στην πολιτεία της Αλαμπάμα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 33.073 άτομα.  Η έδρα της κομητείας είναι το Μούλτον.  Η κομητεία πήρε το όνομά της από τον Τζέιμς Λώρενς, έναν καπετάνιο στο Ναυτικό των Ηνωμένων Πολιτειών από το Νιου Τζέρσεϊ. 

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,860 τ.χλμ, εκ των οποίων 1,790 τ.χλμ είναι στεριά και 70 τ.χλμ   (3,7%) καλύπτονται από ύδατα (λίμνες, ποτάμια). 

## Παραπομπές


Κατηγορία:Κομητείες της Αλαμπάμα
Κομητεία Λι (Μισισίπι)

Η **Κομητεία Λι** () είναι κομητεία στην πολιτεία του Μισισίπι των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 83.343 άτομα. Έδρα της κομητείας του είναι το Τούπελο. Η κομητεία Λι περιλαμβάνεται στη Μικροπολιτική Στατιστική Περιοχή Τούπελο.
## Ιστορία
Η κομητεία Λι ιδρύθηκε από το Νομοθετικό Σώμα του Μισισιπή στις 26 Οκτωβρίου 1866, και πήρε το όνομα της από τον στρατηγό Ρόμπερτ Λη, Γενικό Αρχηγό των Στρατιών των Συνομοσπονδιακών Πολιτειών. Δημιουργήθηκε από τις κομητείες Ιταβάμπα και Πόντοτοκ. Ως εκ τούτου, το αρχείο και ο κατάλογος των πρώιμων αποίκων που αναφέρονται σε αυτές τις κομητείες περιλαμβάνει έναν μεγάλο αριθμό που ήταν κάτοικοι της σημερινής κομητείας Λι. 
## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1,170 τ.χλμ, εκ των οποίων 1,160 τ.χλμ είναι στεριά και 10 τ.χλμ (0,7%) καλύπτονται από ύδατα (λίμνες, ποτάμια). 
### Γειτονικές κομητείες
*Κομητεία Πρέντις (βόρεια)
*Κομητεία Ιταουάμπα (ανατολικά)
*Κομητεία Μονρόε (νοτιοανατολικά)
*Κομητεία Τσίκασο (νοτιοδυτικά)
*Κομητεία Πόντοτοκ (δυτικά)
*Κομητεία Γιούνιον (βορειοδυτικά)

## Παραπομπές


Κατηγορία:Κομητείες του Μισισίπι
Κομητεία Λι (Κεντάκι)

Η **Κομητεία Λι** () είναι κομητεία στην πολιτεία του Κεντάκι των Ηνωμένων Πολιτειών. Κατά την απογραφή του 2020, ο πληθυσμός ήταν 7.395 άτομα.  Η έδρα της κομητείας είναι το Μπέτιβιλλ.  
## Ιστορία

Η κομητεία σχηματίστηκε το 1870,  και πήρε το όνομα της από τον Ρόμπερτ Λη.  Η περιοχή του Κεντάκι όπου βρίσκεται η κομητεία Λι ήταν μια περιοχή υπέρ της ένωσης του Κεντάκι  αλλά το νομοθετικό σώμα που δημιούργησε την κομητεία ελεγχόταν από πρώην Συνομοσπονδιακούς. Η πόλη Πρόκτορ, που ονομάστηκε για τον Αιδ. Τζόζεφ Πρόκτορ, ήταν η πρώτη έδρα της κομητείας.  Το πρώτο δικαστήριο πραγματοποιήθηκε στις 25 Απριλίου 1870, στο παλιό Χάουερτον Χάουζ. Η τοπική οικονομία εκείνη την εποχή περιελάμβανε εξόρυξη άνθρακα, συλλογή αλατιού, εργασίες ξυλείας και διάφορες εμπορικές δραστηριότητες. Είχε ταχυδρομείο των ΗΠΑ από το 1843 έως το 1918.

## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 550 τ.χλμ, εκ των οποίων 540 τ.χλμ είναι στεριά και 10 τ.χλμ (1,1%) καλύπτονται από ύδατα (λίμνες, ποτάμια). 
### Γειτονικές κομητείες

* Κομητεία Πάουελ (βόρεια)
* Κομητεία Γουλφ (βορειοανατολικά)
* Κομητεία Μπρέαθιτ (νοτιοανατολικά)
* Κομητεία Όουσλι (νότια)
* Κομητεία Τζάκσον (νοτιοδυτικά)
* Κομητεία Έστιλ (βορειοδυτικά)

## Παραπομπές


Κατηγορία:Κομητείες του Κεντάκι
Πανεπιστημιακό Νοσοκομείο Λινκόπινγκ

Το **Πανεπιστημιακό Νοσοκομείο Λινκόπινγκ** (Σουηδικά: Universitetssjukhuset i Linköping) είναι ένα πανεπιστημιακό νοσοκομείο στο Λινκόπινγκ της Σουηδίας, το οποίο λειτουργεί από την κομητεία Έστεργκετλαντ. Οι επιστημονικές δραστηριότητές του είναι ενσωματωμένες στην ιατρική σχολή του Πανεπιστημίου Λινκόπινγκ.

Το νοσοκομείο έχει όλες τις ειδικότητες εκτός από τη μεταμόσχευση οργάνων. Εξαιρετικοί τομείς είναι, για παράδειγμα, η φροντίδα εγκαυμάτων, όπου το νοσοκομείο μαζί με το Πανεπιστημιακό Νοσοκομείο της Ουψάλα είναι υπεύθυνο για την εθνική φροντίδα. Έχει καταταχθεί τρεις φορές ως το «καλύτερο νοσοκομείο» στη Σουηδία από το περιοδικό Dagens Medicin και το 2019 κατατάχθηκε ως το τρίτο καλύτερο σουηδικό πανεπιστημιακό νοσοκομείο.

Το νοσοκομείο έχει περίπου 4.900 υπαλλήλους και 600 χώρους φροντίδας.

## Παραπομπές


## Εξωτερικοί σύνδεσμοι
* 

Κατηγορία:Νοσοκομεία στην Σουηδία
Νοσοκομείο Έρασμος

Το **Νοσοκομείο Έρασμος** (γαλλ. *Hôpital Érasme*, ολλανδ. *Erasmus Ziekenhuis*) είναι ένα εκπαιδευτικό νοσοκομείο στο Άντερλεχτ του Βελγίου. Είναι ένα ερευνητικό νοσοκομείο που σχετίζεται με το Ελεύθερο Πανεπιστήμιο Βρυξελλών και άνοιξε το 1977. Διαθέτει 1.048 κλίνες και 4.000 υπαλλήλους, περιθάλποντας από 25.000 έως 30.000 εσωτερικούς ασθενείς και μεταξύ 350.000 και 400.000 εξωτερικούς ασθενείς κάθε χρόνο.

Το νοσοκομείο πήρε το όνομά του από τον Ολλανδό ανθρωπιστή συγγραφέα και θεολόγο Έρασμο του Ρότερνταμ, ο οποίος, τον 16ο αιώνα, έμεινε στο λεγόμενο Erasmus House στο κέντρο του Άντερλεχτ, κοντά στην εκκλησία του Αγίου Πέτρου και του Αγίου Γκουίντο. Είναι προσβάσιμο από το σταθμό του μετρό Erasme/Erasmus, στη Γραμμή 5 του μετρό των Βρυξελλών.

## Παραπομπές


## Εξωτερικοί σύνδεσμοι
* 

Ερασμ
Πανεπιστημιακό Νοσοκομείο Σκάνια

Το **Πανεπιστημιακό Νοσοκομείο Σκάνια** (Σουηδικά: Skånes universitetssjukhus) είναι ένα πανεπιστημιακό νοσοκομείο στη Σκάνια της Σουηδίας. Το νοσοκομείο ιδρύθηκε το 2010 μέσω της συγχώνευσης των δύο πανεπιστημιακών νοσοκομείων στο Λουντ και στο Μάλμε.

Λειτουργίες
Το Πανεπιστημιακό Νοσοκομείο Σκάνια είναι μέρος της Περιφέρειας Σκάνια και το τρίτο μεγαλύτερο από τα επτά πανεπιστημιακά νοσοκομεία της Σουηδίας, με περίπου 13.000 υπαλλήλους. Το Πανεπιστημιακό Νοσοκομείο Σκάνια συνδέεται στενά με το Πανεπιστήμιο Μάλμε και το Πανεπιστήμιο Λουντ. Η συσχέτισή τους με το Πανεπιστήμιο Λουντ επιτρέπει την ενσωμάτωση της έρευνας σε ιατρικές υπηρεσίες που υποστηρίζουν τη φροντίδα των ασθενών στην πρόληψη, τη διάγνωση και τη θεραπεία που επηρεάζουν περίπου 1,7 εκατομμύρια ανθρώπους σε όλο το νότιο τμήμα της Σουηδίας.

Το νοσοκομείο είναι ένα από τα δύο εθνικά κέντρα καρδιοθωρακικής χειρουργικής παίδων και ενηλίκων καθώς και για μεταμοσχεύσεις καρδιάς και πνευμόνων. Από τον Ιούνιο του 2018 το νοσοκομείο έχει μια επιπλέον αποστολή μαζί με το Πανεπιστημιακό Νοσοκομείο Καρολίνσκα για τη θεραπεία παιδιών που πάσχουν από συγγενείς δυσπλασίες.

## Παραπομπές


## Εξωτερικοί σύνδεσμοι
* 

Κατηγορία:Νοσοκομεία στην Σουηδία
Νοσοκομείο Γκεντόφτε

Το **Νοσοκομείο Γκεντόφτε** (δανικά Gentofte Sygehus) βρίσκεται στο Γκεντόφτε στην Κοπεγχάγη της Δανίας. Διοικητικά αποτελεί μέρος της νοσοκομειακής υπηρεσίας της Περιφέρειας Πρωτεύουσας της Δανίας. Το νοσοκομείο εξυπηρετεί κυρίως τους δήμους Γκεντόφτε, Λίνγκμπι-Τάαρμπεκ και Ρούντερσνταλ, με πληθυσμό περίπου 175.000.  Το νοσοκομείο άνοιξε το 1927. 

Ως ένα από τα πανεπιστημιακά νοσοκομεία για το Πανεπιστήμιο της Κοπεγχάγης (το νοσοκομείο είναι επίσης ένα νοσοκομείο διδασκαλίας για φοιτητές ιατρικής από το πανεπιστήμιο), το νοσοκομείο διαθέτει εκτεταμένες εγκαταστάσεις έρευνας και κατάρτισης. Δύο μεγάλα ιατρικά τμήματα καλύπτουν γαστρεντερολογία, ενδοκρινολογία, ρευματολογία, γηριατρική ιατρική και αποκατάσταση εγκεφαλικού. 

Στεγάζει επίσης ειδικά τμήματα καρδιολογίας και πνευμονικής ιατρικής, τμήμα ΩΡΛ με το μεγαλύτερο ακουολογικό τμήμα στη Δανία και μονάδα δερματολογίας και αλλεργίας. Το νοσοκομείο φιλοξενεί επίσης το περιφερειακό τμήμα καινοτομιών στην εκλεκτική χειρουργική. Επιπλέον, το νοσοκομείο Γκεντόφτε διαθέτει κλειστό και ανοιχτό ψυχιατρικό τμήμα.

## Παραπομπές


## Εξωτερικοί σύνδεσμοι
*Gentofte Hospital 

Κατηγορία:Νοσοκομεία στην Δανία
Νοσοκομείο Μαρσελίσμποργκ

Το **Νοσοκομείο Μαρσελίσμποργκ** (Δανικά: Marselisborg Sygehus) είναι ένα νοσοκομείο αποκατάστασης στο Ώρχους. Το αρχικό νοσοκομείο ιδρύθηκε το 1913 και επαναχρησιμοποιήθηκε για αποκατάσταση, συμπεριλαμβανομένης της σχετικής έρευνας και καινοτομίας, το 2001.

Ένα έργο στο κέντρο αποκατάστασης, γνωστό ως Spark, στοχεύει στη δημιουργία ενός τοπικού δημόσιου χώρου συναντήσεων για όλους, συμπεριλαμβανομένου του εύρυθμου χώρου. Το έργο Spark περιλαμβάνει ένα καφέ και καντίνα, καθώς και κοινοτικά έργα στο σχετικό Πάρκο Αποκατάστασης.

Το 2007, το νοσοκομείο έγινε τμήμα του Νοσοκομείου Ώρχους, το οποίο υπάγεται στο Πανεπιστημιακό Νοσοκομείο του Ώρχους. 

## Παραπομπές


## Εξωτερικοί σύνδεσμοι
* 

Κατηγορία:Νοσοκομεία στην Δανία
Νοσοκομείο Μάουντ Σινάι

Το **Νοσοκομείο Μάουντ Σινάι** (Αγγλικά: Mount Sinai Hospital) ιδρύθηκε το 1852, είναι ένα από τα παλαιότερα και μεγαλύτερα νοσοκομεία διδασκαλίας στις Ηνωμένες Πολιτείες. Βρίσκεται στο Ανατολικό Χάρλεμ στο δήμο της Νέας Υόρκης του Μανχάταν, στα ανατολικά σύνορα του Central Park που εκτείνεται κατά μήκος των Madison και Fifth Avenues, μεταξύ της East 98th Street και της East 103rd Street.

Ολόκληρο το σύστημα υγείας του Όρους Σινά έχει πάνω από 7.400 γιατρούς, καθώς και 3.919 κρεβάτια και γεννά πάνω από 16.000 μωρά το χρόνο.

Τον Μάρτιο του 2023, το νοσοκομείο κατατάχθηκε στην 23η θέση ανάμεσα σε περισσότερα από 2.300 νοσοκομεία στον κόσμο και το καλύτερο νοσοκομείο στην πολιτεία της Νέας Υόρκης από το Newsweek. Δίπλα στο νοσοκομείο βρίσκεται το Παιδιατρικό Νοσοκομείο Mount Sinai Kravis, το οποίο παρέχει ολοκληρωμένες παιδιατρικές ειδικότητες και υποειδικότητες σε βρέφη, παιδιά, εφήβους και νέους ενήλικες ηλικίας 0–21 ετών σε όλη την περιοχή.

## Παραπομπές


## Εξωτερικοί σύνδεσμοι
* 

Κατηγορία:Νοσοκομεία στις Ηνωμένες Πολιτείες
Πανεπιστημιακό Ιατρικό Κέντρο Ουτρέχτης

Το **Πανεπιστημιακό Ιατρικό Κέντρο Ουτρέχτης** (Ολλανδικά: Universitair Medisch Centrum Utrecht) είναι το πανεπιστημιακό νοσοκομείο της πόλης της Ουτρέχτης, στην Ολλανδία. Συνδέεται με το Πανεπιστήμιο της Ουτρέχτης. Από την ίδρυση του πανεπιστημίου το 1636 ένα ακαδημαϊκό νοσοκομείο υπάρχει σε διάφορες μορφές. Σήμερα το UMC Ουτρέχτης περιλαμβάνει το ακαδημαϊκό νοσοκομείο, τη σχολή της ιατρικής καθώς και το νοσοκομείο Παίδων Βιλελμίνη. 

Συνολικά περίπου 10.000 άτομα εργάζονται στο UMCU, συμπεριλαμβανομένων ιατρικού προσωπικού, νοσηλευτικού προσωπικού, κατοίκων, προσωπικού υποστήριξης και ερευνητών, καθιστώντας το ένα από τα μεγαλύτερα νοσοκομεία στην Ολλανδία.

## Ειδικές μονάδες
*Νευροχειρουργική
*Καρδιοθωρακική χειρουργική
*Ακτινολογική Ογκολογική Μονάδα
*Νεογνική και παιδιατρική χειρουργική και εντατική θεραπεία
*Παιδοογκολογία
*Κέντρο τραυμάτων επιπέδου Ι
Δίπλα στο UMCU βρίσκεται το Κεντρικό Στρατιωτικό Νοσοκομείο, ή CMH, για στρατιωτικό προσωπικό.

Το UMCU διαθέτει επίσης ένα Νοσοκομείο Μεγάλων Περιστατικών. Αυτή η εγκατάσταση προορίζεται για τη θεραπεία ομάδων περισσότερων από πέντε στρατιωτικών ή αμάχων θυμάτων σε περίπτωση μεγάλων καταστροφών, απωλειών πολέμου ή σε περίπτωση ιδιαίτερων μεταδοτικών ασθενειών (για παράδειγμα, επαναπατρισθέντων τραυματιών Ολλανδών πολιτών μετά τον σεισμό και το τσουνάμι του 2004 στον Ινδικό Ωκεανό).

## Παραπομπές


## Εξωτερικοί σύνδεσμοι
* 

Κατηγορία:Νοσοκομεία στην Ολλανδία